b'\n_START_ARTICLE_\nJ1 League\n_START_SECTION_\nPelij\xc3\xa4rjestelm\xc3\xa4\n_START_PARAGRAPH_\nEnnen vuotta 2004 J1:n vuosi oli jaettu kahteen kauteen. Kumpanakin kautena joukkueet kohtasivat toisensa kerran. Mik\xc3\xa4li sama joukkue voitti molemmat kaudet, se julistettiin Japanin mestariksi, mutta mik\xc3\xa4li kummankin kauden voitti eri joukkue, ratkaistiin mestari ottelulla, jossa ne kohtasivat toisensa. Kaudeksi 2005 j\xc3\xa4rjestelm\xc3\xa4 muuttui nykyisenkaltaiseksi, miss\xc3\xa4 kauden aikana joukkueet kohtaavat toisensa kahdesti, kotona ja vieraissa. J2:ssa joukkueet kohtaavat toisensa nelj\xc3\xa4sti kauden aikana._NEWLINE_Nousu- ja putoamisj\xc3\xa4rjestelm\xc3\xa4 J1:n ja J2:n v\xc3\xa4lill\xc3\xa4 noudattelee perinteist\xc3\xa4 eurooppalaista k\xc3\xa4yt\xc3\xa4nt\xc3\xb6\xc3\xa4. J1:n kaksi viimeist\xc3\xa4 joukkuetta putoaa J2:een, mist\xc3\xa4 kaksi parasta joukkuetta nousee niiden tilalle, mik\xc3\xa4li ne t\xc3\xa4ytt\xc3\xa4v\xc3\xa4t liigalisenssivaatimukset. J2:n ja JFL:n v\xc3\xa4lill\xc3\xa4 joukkueiden nousu ja putoaminen on tapauskohtaista, eik\xc3\xa4 sille ole kehitetty virallisia s\xc3\xa4\xc3\xa4nt\xc3\xb6j\xc3\xa4.'